Sekolah Kebangsaan Pantu

Sekolah Kebangsaan Pantu atau nama ringkasnya SK Pantu, merupakan sebuah Sekolah kebangsaan yang terletak di Pekan Pantu, Sri Aman.

Pada tahun 2024, Sekolah Kebangsaan Pantu memiliki 82 orang murid lelaki dan 62 orang murid perempuan, menjadikan jumlah keseluruhan murid seramai 144 orang. SK Pantu adalah Sekolah Asrama Harian.  Daripada 144 orang muridnya, 58 orang adalah murid Asrama.

Bagi kakitangan yang bertugas di SK Pantu, 22 orang adalah guru, 7 orang kakitangan pelaksana dan 10 orang pekerja swasta.  Para Pentadbir sekolah diketuai oleh En. Downey ak George (Guru Besar), En. Wong King Yiin (GPK Kurikulum), En. Bugie Saran (GPK HEM) dan En. Desmond ak Ngian (GPK KK).

Sejarah 
Sekolah Kebangsaan Pantu telah ditubuhkan pada tahun 1950, ketika itu dibawah tajaan pihak pemerintah British sehinggalah pada tahun 1963. Pada masa itu, sekolah ini hanya mempunyai kemudahan infrastruktur yang agak daif, terhad dan kebanyakan bangunannya didirikan secara gotong-royong oleh ibu-bapa serta masyarakat setempat dan dibawah tajaan pihak Majlis Daerah (Local Council). Tiada kemudahan bekalan elektrik dan air bersih, lampu pelita dan air perigi adalah sumber bekalan asas murid asrama khususnya ketika itu.

Semenjak 1953 hingga 1960-an, murid asrama yang bersekolah di sini terpaksa membawa bekalan beras, lauk, kayu api dan memasak sendiri kerana ketika itu tiada tukang masak. Kerja rutin mereka pada waktu petang ialah sama dengan peranan Pekerja Am/ Pekerja Am Rendah sekarang. 

SK Pantu merupakan sebuah sekolah yang damai dengan persekitaran yang luas, dikelilingi pokok-pokok yang menghijau menjadikannya sebuah sekolah yang berkonsepkan ‘Sekolah Dalam Taman’. Dalam tempoh semenjak kewujudan sekolah ini telah banyak melahirkan murid-murid luar bandar yang telah berjaya dalam pelbagai bidang kerjaya mereka, sesuai dengan peranannya sebagai tempat mereka mendapatkan pendidikan asas/ permulaan melangkah ke alam persekolahan.

 Logo Sekolah 
tengah|thumb|Logo SK Pantu

 Pengertian Logo 
Rangka Bentuk Alat Penampan – Identiti Unggul / Keutuhan Sekolah

Kuning – Kedaulatan / Kemerdekaan

Hijau – Kedamaian / Alam Persekitaran Sekolah

Biru Tua – Perpaduan

Putih – Suci & Bersih (Fizikal & Mental) / Agama

Biru Muda – Globalisasi

 Simbol Komponen-Komponen Pendidikan 
Topi – Matlamat Utama (Pendidikan) Misi & Visi

Mikroskop – Sains & Teknologi / Sikap Saintifik

Komputer – Dunia Teknologi Maklumat & Komunikasi

Buku – Gedung Ilmu Pengetahuan

Manusia – Kokurikulum / Sukan / Kesihatan

 Moto 
"Berilmu Berbakti Bersatu" - Setelah menjadi orang yang pandai, haruslah berbakti kepada negara, bangsa & keluarga. Dalam pada itu konsep perpaduan iaitu bersatu harus dijadikan pegangan ke arah kesejahteraan bersama.

Guru Besar 
+Senarai Guru Besar - Dulu dan KiniBilNamaTahunAsalDariHingga1.Encik Sain Maja1950 -Engkilili, Lubok Antu2.Encik Urut - -Abok, Sri Aman3.Encik Rimba - -Gran Stumbin, Sri Aman4.Encik Edward Unggu - -Saribas, Betong5.Encik Simong Naga - -Munggu Gran, Sri Aman6.Encik Ronald Chenggir - -Entulang Jalai, Sri Aman7.Encik Jambu Anggat1981 -Saribas, Betong8.Encik Wesley Ulok19811986Saribas, Betong9.Encik Nelson Gemong19872001Lachau, Sri Aman10.Encik Khairuddin Francis20012005Sabu, Sri Aman11.Encik Haji Ahmad Abdullah2005 -Kabong, Saratok12.Encik Micheal Devenny2005 -Engkranji, Sri Aman13.Encik James Lungkong20062006Sg. Besai, Selanjan14.Encik Louis Aom20072012Entulang Jalai, Sri Aman15.Encik Chang Tze Pui20122014Bayai, Sri Aman16.Encik Andrew Anchan ak Ubam20152019Sg. Keroh, Engkilili17.Encik Abdul Rahman bin Bokhari20202021Sri Aman18Encik Abdul Razak @ Toddy bin Ahmad20212023Sri Aman19Encik Downey ak George2024Pantu, Sri Aman
 Alamat Menyurat
Sekolah Kebangsaan Pantu

D/A PPD Bahagian Sri Aman
95000, Sri Aman
Sarawak, Malaysia

 Pautan luar 
 Sekolah Kebangsaan Pantu  

Pantu
Pantu